«Жамиятда ўқитувчининг қадрини ошириш – асосий вазифамиз» - Ishonch.uz\nБош саҳифа Бош саҳифа «Жамиятда ўқитувчининг қадрини ошириш – асосий вазифамиз»\nШерзод Шерматов билан суҳбат\n– Халқ таълими вазирлиги халққа нечоғлиқ тегишли ва нечоғлиқ яқин?\n– Халқ таълими вазирлиги, халқ таълими тизими бўлгандан кейин ўз-ўзидан халққа тегишли-да. «Халқ» деган сўз фақат бизнинг вазирлик номида учрайди. Мамлакатимизда 6 миллион 200 минг нафар ўқувчи, уларнинг ота-онаси бор. Менимча, юртимизда бизнинг соҳага алоқаси бўлмаган бирорта оила бўлмаса керак. Кимнингдир боласи, кимнингдир жияни мактабда ўқийди ёки кимидир ишлайди. Биз бу боғлиқликни жуда яхши тушунамиз ва масалага, фаолиятга ана шу нуқтаи назардан ёндашамиз.\n– «Шерматов ўқитувчиларни жангга қуролсиз жўнатяпти», деганга ўхшаган танқидларгами? Менимча, ўзини ҳурмат қилган педагог шундоқ ҳам дарсга пухта тайёрланиб киради. Афсуски, орамизда «Энди ўқитувчилар бекорчи бўлиб қолди», деган нотўғри тушунчага эга одамлар ҳам бор. Биз Финляндия таълими ҳақида кўп гапирамиз. У ерда ўқитувчининг ойлиги ҳам, обрўси ҳам баланд. Ўқитувчи камида магистрлик дипломига эга бўлиши керак ва битта ўринга бир нечта номзод кўриб чиқилади. Бизда эса минглаб ўқитувчиларда магистр тугул, бакалавр дипломи ҳам йўқ. Бу борада қиладиган ишларимиз ҳали жуда кўп.\nБаъзан интернетда ўқитувчилар ҳақида бўлмағур гапларни ўқиб қоламан. Педагогларга берилаётган имтиёзлар, яратилаётган имкониятларни кўролмайдиганлар ҳам топилади. Масалан, сўнгги пайтларда Ўзбекистон касаба уюшмалари Федерацияси билан ҳамкорликда алоҳида натижа кўрсатган ўқитувчиларнинг санаторийларда бепул дам олишини ташкиллаштирдик. Шуни ҳам негатив қабул қилганлар топилди. Афсуски, бундайлар ўқитувчилар орасида ҳам учрайди. Лекин, умид қиламанки, вақти келиб, ҳаммаси изига тушиб кетади, яъни одамлар бир-бирини тан олишни, ўзидан яхшироқ ва унумлироқ меҳнат қилганни ҳурмат қилишни ўрганади.\n– Ўқитувчиларга яна қандай енгилликлар яратилмоқда?\n– Бундан бир неча йиллар муқаддам ўқитувчи дарсга тайёрланишдан кўра, қоғозлар тўлдиришга кўп вақт сарфларди. Ҳозирги кунда ўша вақтдаги 7 та мажбурий ҳужжатдан фақат биттаси – журнал тўлдириш қолди, холос. У ҳам электрон шаклга ўтказилмоқда. Энди ўқитувчи ўзининг устида кўпроқ ишлаш ва болаларга кўпроқ вақт ажратиш имконига эга бўлади.\nПрезидентимиз ташаббуси билан жамиятда ўқитувчилар мавқеини ошириш мақсадида уларга имтиёзли банк кредитлари берилмоқда, энг тажрибали ва маҳоратли педагог ходимлар юртимиздаги ҳамма ҳавас қиладиган даволаниш масканларида бепул ҳордиқ чиқаришмоқда. Мана, ўтган йили Тошкентда очилган «Чинобод – Плаза» санаторийсида биринчилардан бўлиб ўқитувчиларга ўзи соғлиғини тиклаш учун имкон берилди. Жорий йилдан бошлаб Таълим сифатини назорат қилиш испекцияси фаолияти йўлга қўйилди. Эндиликда уларнинг рейтингида энг юқори кўрсаткичга эришган мактаблар ўқитувчилари танлаб олиниб, кейинги йил уларга яна алоҳида шароитлар яратиб берилади.\n– Эркак ўқитувчиларни мактабга қайтариш муаммоси қандай ечим топмоқда?\n– Бугунги кунда баъзи жойларда эркак ўқитувчилар аёллардан кўпроқ. Тошкент шаҳри ва вилоятлар марказларида эса аёл ўқитувчилар жуда кўп. Чунки бу ҳудудларда эркакларга иш топилади, аммо чекка жойларда иш топиш мушкул.\nШу ўринда ойлик масаласига ҳам алоҳида тўхталиб ўтсам. Ҳаммага маълумки, Тошкент шаҳрида яшаш даражаси юқори, сарф-харажат кўп. Шу боис пойтахтдаги ва олис туманлардаги ойликлар миқдорини қайта кўриб чиқишни таклиф қилгандик. Йўқ, бўлмади, «Шерматов тошкентликлар ойлигини оширмоқчи, ўзи шундоғам ҳамма шароит Тошкентда-ку», деб кўзимни очиришмади. Менимча, бюджет ташкилотлари ойликларини ҳам ҳудудлардаги ўртача яшаш даражасига қараб белгилаш керак. Чунки кўп давлатларда шундай.\n– Мажбурий меҳнат ва ўқитувчи…\n– Тушундим. Мажбурий меҳнатни тўлиқ тугатиш давлатимиз раҳбарининг сиёсий иродаси туфайли амалга оширилди. Илгари ўқитувчилар дала ва ободонлаштириш юмушларига кўп жалб қилинарди. Эндиликда бу салбий ҳолатларнинг барчасига чек қўйилди. Ўшанда ўқитувчиларга мажбурий меҳнатга чек қўйилгани ҳақидаги хушхабар етказилганда, айримлари ишонқирамай, «Бундан кейин ростданам пахта теришга чиқмаймизми?», деб сўрашган. «Бу нарса вақтинчалик, эҳтимол, пиар учун қилинаётгандир?», деб ўйлаганлар ҳам топилди. Амалда мажбурий меҳнатга қатъий барҳам берилди. Бугун ўқитувчилар ўз ишлари билан машғул. Энди мажбурий меҳнат ҳақида гап бўлиши ҳам мумкин эмас.\n– Таълим сифатини кўтаришда қандай натижаларга эришилмоқда?\n– Бош мақсадларимиздан бири таълим сифатини ошириб, рейтинг бўйича дунёдаги энг яхши мактаблар даражасига чиқишдир. Аммо бунга эришиш учун бизга ёрдам керак. Масалан, Халқ таълими тизимини 2030 йилгача ривожлантириш концепциясида ўқитувчилар ойлигини ошириш масаласи қайд этилган. Бу борада депутатларимиз биз билан ҳамфикр бўлиб, масалани биргаликда муҳокама қилишлари, жўяли йўл-йўриқлар кўрсатишлари лозим. «Келинглар, бюджетни тасдиқлаяпмиз, балки шу масалани ҳам кўриб чиқармиз», дейиш керак-ку, тўғрими? Ушбу масала ҳақида фақат вазир гапириши шарт эмас-ку! Мен эса гапираман, эвазига таъна-дашном ҳам эшитаман. «Қачон минг доллар ойлик қилиб берасиз?», деб сўрашади, гўёки бюджетни мен тасдиқлайдигандай…\nТаъбир жоиз бўлса, бюджетни битта умумий пирог сифатида тасаввур қилинг. Ундан ҳамма ўзига кўпроқ бўлак олишни хоҳлайди. Кимдир мактаб, кимдир ижтимоий объект, кимдир йўл бўлсин дейди, яна кимдир бошқа нарса. Республика бюджетидан кейингиси – маҳаллий бюджет, унга пул ажратилганда маблағнинг маълум қисмини ҳокимият олдида чиройли гулзор яратишга ёки мактабга ишлатамизми, деган қарорни маҳаллий депутатлар қабул қилишади. Қанийди, ҳомийлар, битирувчилар ва бошқалар савоб ишларни кўпроқ қилишса ва бу «Бутун жамият биргалашиб, мактабга ёрдам берамиз», деган умуммиллий ҳаракатга айланса… Худо хоҳласа, шундай кунлар ҳам келар. Лекин ҳозирча «Шерматов билмайдими, таълим бюджетини депутатлар ҳал қилмайди», деб қайсидир депутат ёзяпти. Бу нима деган гап, ҳайронман…\n– Ўқитувчиларда қандай касб касалликлари учрайди?\n– Биринчи навбатда, уларнинг асаби чарчайди. Ўйлайманки, буни пандемия шароитида уйда ўтирган кўпчилик ота-оналар сезишди. Кези келганда, сизни ўз болангиз ҳам асабийлаштиради. Энди тасаввур қилинг, 35 та ўқувчига қанчалик асаб кетади? Биз хориждан таклиф қилган психологнинг аниқлашича, кўпчилик ўқитувчиларда эмоционал толиқиш, ҳаётга бефарқлик, сиқилиш, болалар билан ишлашда қийинчиликлар кузатилган.\nУстига-устак, ижтимоий тармоқларда ўқитувчиларни турли ҳолатда тасвирга олиб, «шантаж» қилишлар кўпайди. Булар ҳам умумий ҳолатга, кайфиятга салбий таъсир кўрсатади. Ўқитувчиларга бекорга ёзги таътил берилмайди, улар ўзини ҳар томонлама тиклаб олишлари ва янги ўқув йилига пухта ҳозирлик кўришлари керак. Бу йилдан бошлаб таътилни мароқли ўтказиш мақсадида қўшимча кенг имкониятлар яратилдики, бу ҳам мотивация!\n– Ўқитувчилар учун қандай ижтимоий пакетлар мавжуд?\n– Ўқитувчиларга машина олишда имтиёзли автокредитлар бериш яна давом эттирилади. Мобиль операторлар ҳам улар учун қулай бўлган алоҳида таълим таърифлари чиқаришди. Шунингдек, алоҳида акция орқали муаллимлар чегирма билан ноутбук, планшет олиш имкониятига эга бўлишди. Биз хусусий корхоналар тақдим этган бу янглиғ имтиёзлардан хурсандмиз. Олдимизда турган энг катта вазифа эса ўқитувчиларнинг ойлигини оширишдир. Ўйлайманки, бу масала ҳам ўз ечимини топади.\n– Чет элдаги олий ўқув юртларини битириб, таълим соҳасида ишлаётган мутахассислар ҳам борми? Агар бўлса, уларга алоҳида имтиёзлар берилганми?\n– Кўз тегмасин, ҳозир тизимда хорижда ўқиган ёки ишлаган 30 нафардан ортиқ мутахассис фаолият юритмоқда. Аслида, уларнинг сони бундан ҳам кўпроқ бўлиши керак. Аммо чет элнинг маошини қилиб бера олмасак, ҳамма ҳам яхши ойлик ва яхши шарт-шароитни ташлаб келмайди. Агар уларга шароит яратиб берай десангиз, «Нега хорижда ўқиганга кўп ойлик берасан?», деган ғавғо чиқади, интернетда ғийбат бошланади.\nҲолбуки, чет элларда таълим олган ёшлар тизимда кўп ўзгаришлар қилишяпти. Уларнинг кўмагида янги китоблар нашр этиляпти, онлайн таълим платформасидан фойдаланиляпти. Бизни танқид қилиб, ақл ўргатувчиларга айтар сўзим бор: марҳамат, сизга бирорта мактабни берамиз ёки пулингиз бўлса, хусусий мактаб очиб, қандай ишлаш кераклигини амалда исботлаб қўйинг!\nЯна бир гап: илгари кўп нарса ўқитувчини назорат қилишга қаратилганди. Ўша тизимда ишлаган айрим «завуч»лар, директорлар ҳозир «Сизлар ўқитувчига эркинлик бериш асноси конспект ёзишни йўқ қилдинглар, оқибатда, у ўз устида ишламай қўйди», деб норози бўлишмоқда. Чунки илгари муаллимлар ҳар сафар дарсга киришдан олдин ёзган конспектини «завуч»га тасдиқлатиб олган-да. Лекин яна қайтариб айтаман, ўзини ҳурмат қилган ўқитувчи дарсга тайёрланади. Конспект эса, аслида, ўқитувчини жазолаш инструментига айланиб қолганди. Шунинг учун ҳам уни йўқотдик. Бинобарин, ўқитувчига ёзган конспектига эмас, ишда эришган натижасига қараб баҳо бериш керак. Биз бу йўлда қатъий турибмиз.\nБир йил олдин 2 мингдан ошиқ, яъни ҳар 4 та мактабдан биттаси умуман натижа кўрсатмаган, бирорта ўқувчиси олий ўқув юртига кирмаган эди. Бизлар бу ҳолатни танқидий таҳлил қилиб, чора кўришга интилдик. Натижада ўзгариш рўй бериб, бир йилда «жимлик» уч бараварга камайди. Йиллар давомида бирорта битирувчиси кейинчалик олий маълумотли бўлмаган мактабларнинг собиқ ўқувчилари ҳам олий таълим даргоҳларида ўқий бошладилар.\nТўғри, таълим сифати фақат ўқувчиларнинг олий ўқув юртига кириши билан белгиланмайди. Биз ҳам улар 100 фоиз олий таълим муассасасига ўқишга кирсин деган талабни қўяётганимиз йўқ. Лекин битта синфни 30 нафар ўқувчи битирса-ю, биттасиям ўқишга киролмаса, бу нима деган гап? Демак, у ерда ҳаракат йўқ. Натижага ишлаш деганда, болаларнинг муваффақиятига қараб ишлашни тушуниш керак.\n– Ижтимоий тармоқдаги босимларга муносабатингиз?\n– Психологиядан маълумки, одам боласи ёмон нарсага, ёмон хабарга кўпроқ эътибор беради ва уни яхши эслаб қолади. Шунинг учун оммавий ахборот воситалари ва ижтимоий тармоқларда кўпроқ шов-шувли, замонавий тилда айтганда, «хайп» бўладиган мавзуларни кўтаришга ҳаракат қилинади. Мен буни Инха университетига ректор бўлганимда сезганман.\nУниверситет орқасида битмай қолган бино бор эди. Уни бузиб, ўрнига янги иморат қуришимиз керак эди. Ҳозир борсангиз, ўша чиройли бинони кўрасиз. Ўшанда эски бинони бузиб, ўрнига янгисини барпо этиш учун Вазирлар Маҳкамасининг қарори чиққан. Иш бошланди. Шунда «Инҳа университетига берилган бино фойдаланишга яроқсизлиги ҳақида қарор қабул қилинибди. Энди у бузиб ташланар экан. Ноинсофлар давлатнинг шунча пулини еб кетишибди, у қилишибди, бу қилишибди», деб ёзишган ва роса иғво қилишганди. Аммо ҳеч ким «Ҳой, барака топгурлар, у бино отам замонидан қолган ва битмаган, шунинг учун бузишга қарор чиққан», демади. Биз кейинчалик баёнот ҳам, изоҳ ҳам бердик, нега бир томонлама ёритдинглар, деб сўрадик ҳам…\nАгар ижтимоий тармоқларда қайсидир гуруҳ ёки кимдир ўзига «подписчик» кўпайтирмоқчи бўлса, дарров мактаб мавзусига ёпишади. Чунки мактабга кўпчилик эътибор қаратади. Ёзги таътил вақтида иккита бола кўчада уришган бўлса ҳам «Мактаб болалари муштлашди», деб сарлавҳа қўйишади. Кейин мактабни, ўқитувчини ёмонлаб, бир талай изоҳлар битилади.\nАгар ижтимоий тармоқлардаги босимларга эътибор берадиган бўлсам, ишни йиғиштириб қўйишим керак. Ҳар қалай, мен Йель университетини тугатганман, БМТда ишлаганман. Ҳозир ҳам қайтиб борсам, бирорта департаментга ишга олишади. Яхши жойга ўтиб олиб, ижтимоий тармоқларга кириб, ақл ўргатиб ўтиришим мумкин. Лекин кимдир ишлаши керак-ку! Ақл ўргатувчилар эса бизнинг фаолиятимизга камроқ аралашишса, ўқитувчиларга ҳалақит беришмаса, яхши бўларди.\n– Алишер Қодировнинг ўқитувчилар ҳақидаги фикрларига қўшиласизми?\n– Алишер ака таълимга қизиқадиган одам. Фақат шу «айрим ёки баъзи ўқитувчилар» демасдан, умумлаштириб, ҳаммани қўшиб юборгани ўзига салбий таъсир қилди. Айтайлик, битта милиция ходими ноинсоф бўлса, ҳаммаси ёмон дегани эмас-да. Мажбурий меҳнат пайтида мактабда ҳар хил кишилар ишлаган. Чунки пахта теримига одам керак бўлган. Баъзилари ўқитувчилик қилмаган, фақат штатда турган бўлиши мумкин. Эҳтимол, Алишер Қодиров шундай кишиларни назарда тутиб, гапирмоқчи бўлгандир, лекин умумлаштириб, ўқитувчилар деди. Шахсан мен унинг гапига эмас, позициясига қаршиман. Ўқитувчининг ойлиги ҳисобига мактаб қуриш – нотўғри фикр. Мен инсонни муҳокама қилишдан кўра, ғояни муҳокама қилишни маъқул кўраман. Бутун дунёда таълим сифатини ўлчайдиган «Pizza» деган рейтинг, у ерда барча давлатлар таълим тизимини ўрганадиган Андрей Шлагер деган таҳлилчи бор. У ўз таҳлиллари асосида бир нечта китоблар ёзган, китоблари интернетга ҳам жойлаштирилган. Олим бир хил даражадаги иккита давлат таълим тизимини таҳлил қилган. Бир мамлакат маълум миқдордаги маблағни мактаб қуришга, иккинчиси ўқитувчини кўпроқ рағбатлантиришга ишлатган. Каттароқ маош бериб, ўқитувчининг малакасини оширишга кўпроқ маблағ ажратган давлатда натижа юқори бўлган. Иккинчисида эса, асосан замонавий мактаблар қурилгани таълим сифатининг ошишига олиб келмаган. Айтмоқчи бўлганим шуки, маблағ ўша-ўша миқдорда бўлса, яъни қўшимча пул ажратилмаса (аслида, ажратилиши керак), биринчи ўринда ўқитувчи ва унга бериладиган рағбат туриши керак. Билимли ва малакали муаллим сал эскироқ хонада ҳам яхши дарс бераверади. Лекин синфхоналар зўр бўлса-ю, ўқитувчининг билими ҳаминқадар бўлса-чи?..\n– Сиз учун мансаб нима?\n– Амал – вақтинчалик нарса. Эртага мансабдан кетганда, раҳбар ҳамманинг кўзига тик қарай олиши, одамлар билан илиқ муносабатларини сақлаб қола билиши керак. У қанча самимий ва одил бўлса, ишида шунча унум бўлади. Менимча, бугунги раҳбар ижтимоий тармоқлардан хабардор ҳам бўлиши керак.\n– Вазирликнинг Ўзбекистон касаба уюшмалари Федерацияси билан алоқалари ҳақида тўхталиб ўтсангиз.\n– Улар ўртасида ўзаро ҳамкорлик алоқалари яхши йўлга қўйилган. Касаба уюшмасининг энг кўп аъзоларга эга тизими халқ таълими ҳисобланади. Бу дегани, аъзолик бадалларининг энг катта қисми ҳам биздан ўтади. Юқорида айтдим, ҳозир санаторийларга энг кўп йўлланмалар ўқитувчиларга берилмоқда, бу йил шу кунгача 2000 нафардан ортиқ ўқитувчи сиҳатгоҳларда дам олди. Ўйлайманки, ҳамкорлигимиз бундан кейин ҳам узвий давом этади.\nБундан ташқари, кимё, биология, математика, информатика, физика, чет тили каби фанлар бўйича энг яхши устозларни муносиб рағбатлантириш юзасидан Ўзбекистон касаба уюшмалари Федерацияси билан биргаликда танлов эълон қилинди. Шунингдек, республика миқёсида ўтказиладиган бошқа тадбирларимиз ҳам бор. Қуйи ва ҳудудий бўлимлардаги ҳамкорлик ҳақида ҳам узоқ тўхталиш мумкин.\nМен ўзаро ҳамкорликни яхши йўлга қўйгани ҳамда ходимлар ҳақ-ҳуқуқларини муносиб ҳимоя қилиб келаётгани учун касаба уюшмалари раҳбарияти ва барча фаолларга миннатдорлик билдираман.\nАввалги саҳифаПрезидентга мактублар: «БИЗ ҲАЁТДАН РОЗИМИЗ!»\nКейинги мақолаКибернетика мактаби асосчиси


Франция. 10 июнь — 10 июль\nТерма жамоалар ва таркиблар\nГуруҳлар ва натижалар\n23:59 Португалия 1-0 Франция\n23:59 Германия 0-2 Франция\n23:59 Португалия 2-0 Уэльс\n23:59 Франция 5-2 Исландия\n23:59 Германия 1-1 Италия\n23:59 Уэльс 3-1 Бельгия\n23:59 Польша 1-1 Португалия\n23:59 Англия 1-2 Исландия\n21:00 Италия 2-0 Испания\n23:59 Венгрия 0-4 Бельгия\n1 Антуан Гризманн Франция 6\n2 Луиш Нани Португалия 3\n3 Димитри Пайет Франция 3\n4 Альваро Мората Испания 3\n5 Криштиану Роналду Португалия 3\n6 Оливье Жиру Франция 3\n7 Гарет Бэйл Уэльс 3\n8 Грациано Пелле Италия 2\n9 Биркир Бьярнасон Исландия 2\n10 Иван Перишич Хорватия 2\nАлбания терма жамоаси\nБошқарув шакли: Республика\nПрезиденти: Буяр Нишани\nРасмий тили: албан\nҲудуди: 28 748 км²\nАҳолиси: 2 832 000 киши\nИнтернет домени: .al\nАЛБАНИЯ ФУТБОЛ ФЕДЕРАЦИЯСИ\nТашкил этилган йили: 1930 йил\nФИФА аъзоси: 1932 йилдан\nПрезиденти: Арманд Дука\nФИФА Рейтингидаги ўрни: 45\nМТЖ лақаби: Қизил - қоралар, Тоғ бургутлари\nМТЖ либоси: Macron\nФИФА коди: ALB\nЖАМОА САРДОРИ: Лорик ЦАНА\n1983 йил 27 июлда туғилган.\nКатта футболдаги фаолиятини 1999 йилда Швейцариянинг "Лозанна" клубида бошлаган. Сўнгра “ПСЖ”, "Олимпик" (Марсель), "Сандерленд", "Галатасарой", "Лацио" клубларида тўп сурган. Айни вақтда Франциянинг “Нант” клубида ўйнамоқда.\nАлбания терма жамоаси сафида 90 та ўйинга майдонга тушиб, 1 та гол урган.\nАлбаниянинг 3 карра энг яхши футболчиси (2004, 2005, 2009), "ПСЖ" таркибида Франция кубоги соҳиби (2003/04), "Лацио" таркибида Италия кубоги соҳиби (2012/13) бўлган.\nБОШ МУРАББИЙ: Жанни Де Бьязи\n1956 йил 16 июнда Италиянинг Сармеде шаҳарчасида туғилган. Футболчилик фаолиятида 1974-1990 йиллар давомида Италиянинг "Тревизо", "Пескара", "Брешиа", "Палермо", "Виченца" клубларида ўйнаган. 1984/85 йилги мавсумда "Палермо" билан "С1" серия ғолиби бўлган.\nМураббийлик фаолиятини 1990 йилда Италиянинг "Бассано Виртус" клубида бошлаган. Кейинчалик "Виченца", "Про Васто", "Карпи", "Козенца", "СПАЛ", "Модена", "Брешиа", "Торино", "Удинезе" каби Италиянинг бир қатор клубларида ишлаган. Испаниянинг "Леванте" клубини ҳам бошқарган. "СПАЛ" клуби билан "С1" серия, "Модена" клуби билан "С" серия ғолиби бўлган. 2000/01 йилги мавсумда "С" сериянинг энг яхши мураббийи бўлган.\nАлбания терма жамоасида 2011 йилдан буён бош мураббий лавозимида ишламоқда. Унинг раҳбарлигида "тоғ бургутлари" ўз тарихида илк маротаба Европа чемпионати йўлланмасини қўлга киритишган. 2015 йилда Албания фуқаролигини олган.\nЕВРО-2016 САРИ БОСИБ ЎТГАН ЙЎЛИ\n“I” САРАЛАШ ГУРУҲИ\n07.09.2014 ПОРТУГАЛИЯ - АЛБАНИЯ 0:1\n11.10.2014 АЛБАНИЯ - ДАНИЯ 1:1\n14.10.2014 СЕРБИЯ - АЛБАНИЯ 0:3\n29.03.2015 АЛБАНИЯ - АРМАНИСТОН 2:1\n04.09.2015 ДАНИЯ - АЛБАНИЯ 0:0\n07.09.2015 АЛБАНИЯ - ПОРТУГАЛИЯ 0:1\n08.10.2015 АЛБАНИЯ - СЕРБИЯ 0:2\n11.10.2015 АРМАНИСТОН - АЛБАНИЯ 0:3\nЛорик Цана (С)\nКолорадо Рэпидс (АҚШ)\n4 Руминия 3 1\n4 Россия\t 3 1\n3 Шим. Ирландия 3 3\n3 Туркия 3 3\n1 Бельгия 3 6


Навоийда чанг бўрони оқибатида 3 та автомобиль иштирокида ЙТҲ содир бўлди — Sof.uz\nНавоийда чанг бўрони оқибатида 3 та автомобиль иштирокида ЙТҲ содир бўлди\n7.11 12:27 96 Ўзбекистон\nНавоий вилоятининг Конимех туманида 3 та енгил автомобиль иштирокида ЙТҲ содир бўлди. Бу ҳақда Йўл ҳаракати хавфсизлиги бош бошқармаси хабар бермоқда.\n4 ноябрь куни соат 13:30 атрофида автомобиль йўлининг Конимех тумани ҳудудидан ўтувчи қисмида 1985 йилда туғилган «Captiva», 1962 йилда туғилган «Nexia» ва 1984 йилда туғилган «Cobalt» русумли автомашиналар ўртасида тўқнашув содир бўлган.\nҚайд этилишича, ҳодисага чанг бўрони кўринишни чеклаб қўйгани ва оралиқ масофага бардош бера олмагани сабаб бўлган. Натижада «Cobalt» русумли автомашинадаги йўловчи олган тан жароҳатлари туфайли воқеа жойида вафот этган.


«Футбол дўстлик учун». Бразилия миллий терма жамоасига «Тўққизта қадрият» Кубоги тақдим қилинди\nПорту шаҳридаги “Драгау” стадионида Бразилия ва Панама терма жамоалари ўртасидаги ўртоқлик ўйини олдидан “Газпром”нинг “Футбол дўстлик учун” ижтимоий лойиҳаси ёш элчилари Бразилия терма жамоасига “Тўққизта қадрият” Кубогини тақдим қилишди.\nМазкур соврин “Футбол дўстлик учун” лойиҳасининг тўққизта асосий қадрияти – тенглик, адолат, соғлиқ, тинчлик, содиқлик, ғалаба, анъана ва фахрни ифода этади. Кубокни топшириш учун Порту шаҳрига “Футбол дўстлик учун” лойиҳасининг аввалги иштирокчилари Сван Драм (13 ёш, Франция), Катарина Стерфирта (13 ёш, Португалия), Мигель Боргес (19 ёш, Португалия), Денис Аладьев (13 ёш, Россия) ташриф буюришди. Ёш элчилар Бразилия футбол конфедерацияси бош котиби Вальтер Фельдман ва терма жамоа менежери Диого Неттога мазкур совриннинг тарихи ва алоҳида аҳамияти ҳақида гапириб беришди.\nБразилия терма жамоаси 2018 йилга Жаҳон чемпионати арафасида 211та мамлакат вакиллари бўлган Ёш журналистлар ва Ёш спортчилар ўртасида очиқ тарзда ўтказилган сўровнома натижасида мазкур Кубокка лойиқ деб топилганди. Сўровнома иштирокчилари Бразилия терма жамоасини ЖЧнинг 32та иштирокчиси орасида энг ижтимоий масъулиятни ҳис қиладиган терма иштирокчиси сиатида эътироф этишганди. Бунгача “Барселона” (Испания), “Бавария” (Германия), “Ал-Ваҳда” (Сурия) ва “Реал Мадрид” (жамоалари) мазкур Кубокни қўлга киритишганди.\n“Тўққизта қадрият” Кубоги адолат, тенглик ва анъаналарни тарғиб қиладиган ўзига хос соврин. Бу қадриятларни бутун дунёдаги барча жамоалар ниҳоятда қадрлашади. Бу йил мазкур совринни тарихда биринчи марта Лотин Америкаси жамоаси қўлга киритди. Бу футбол ва дўстликда чегара йўқлигини яна бир бор исботлайди”, - деди Вальтер Фельдман.\nБразилия терма жамоаси Халқаро мусобақалар


Шимолий Корея Малайзия билан алоқасини узди | Azon.uz - Ахборот-таҳлилий портал\n1147 13:35 19.03.2021\nШимолий Корея ҳукумати Малайзия билан дипломатик алоқасини узганини маълум қилди, дея хабар бермоқда “Анадолу” агентлиги.\nБунга эса Малайзия судининг “пул ювиш”да гумонланган Шимолий Корея фуқаросини АҚШга экстрадиция қилиш ҳақида қарор чиқаргани сабаб бўлди.\nМаълум бўлишича, Мун Чхоль Мён исмли кореялик 2019 йилда Малайзияда ушланган. Шимолий Корея Ташқи ишлар вазирлиги Малайзиянинг “беайб фуқарони экстрадиция қилиш” ҳақидаги қарорини “кечириб бўлмас жиноят” деб атади.\n“Корея Халқ Демократик Республикаси АҚШнинг босими остидаги душманона муносабати туфайли Малайзия билан дипломатлик алоқаларни тўлиқ узди”, – дейилади вазирлик баёнотида.\nТаъкидланишича, бундан буён икки давлат ўртасида юз бериши мумкин бўлган ҳодисалар учун Малайзия жавоб беради.\nМун Чхоль Мённи АҚШга эстрадиция қилиш ҳақидаги қарор 9 март куни қабул қилинган.\nШимолий Корея Малайзия дипломатик алоқалар Махсус


Ўзбекистон сайёҳларни қабул қилишга тайёрланмоқда – Газета.uz\n27 май 2020, 23:15 Коронавирус Иқтисодиёт\nЎзбекистон президенти Шавкат Мирзиёев 27 май куни туризм соҳасидаги лойиҳалар тақдимоти билан танишди. Бу ҳақда давлат раҳбари матбуот хизмати хабар қилди.\n16 мартдан мамлакатимиз ташқи ва ички туристлар учун ёпилган эди. Оқибатда 1,5 мингдан ортиқ туроператор, 1,2 мингта меҳмонхона ўз фаолиятини тўхтатди. Бу гидлар, миллий ҳунармандчилик, зиёратгоҳ ва сиҳатгоҳлар, умумий овқатланиш, транспорт ва бошқалар билан қўшиб ҳисоблаганда 250 мингдан ортиқ аҳоли даромадига жиддий таъсир қилди.\nДавлат раҳбарига ушбу лойиҳа тақдимот қилинди. Шунингдек, мамлакатда ички туризмни тиклаш ва ривожлантириш борасидаги режалар билан танишилди.\nПрезидент биринчи босқичда «яшил» ҳудудлар ўртасида ички туризмга рухсат бериш зарурлигини таъкидлади. Тоғли жойлар ва кўл бўйларида енгил конструкцияли дам олиш масканларини ташкил этиш бўйича кўрсатма берилди. Ҳокимлар билан биргаликда кўчма дам олиш масканлари дислокацияси тасдиқланиб, электрон порталга жойлаштирилади.\n«Туризм фаолиятини қайта тиклаш учун, энг аввало, меҳмонхоналар қандай ишлайди, туристлар аэропортда қандай қабул қилинади, уларнинг мамлакат ичида ҳаракатланиши қандай ташкил этилади, деган саволларга аниқ жавоб бўлиши керак. Белгиланадиган меъёрлар содда, лекин касалликнинг олдини олиш учун етарли бўлиши лозим. Мисол учун, битта ҳолат аниқланса, бутун меҳмонхонани карантинга олишга зарурат бўлмайдиган тизим ишлаб чиқиш зарур», — деди Шавкат Мирзиёев.\nТуризм йўналишида тадбиркорлар кўрган зарарни яқин 1−2 йил ичида тўлиқ қоплаш қийин. Шу боис Президент бу соҳага қўшимча имтиёз ва преференциялар бериш лозимлигини таъкидлади.\nХусусан, туристик йиғимлардан озод қилиш бўйича аввал берилган имтиёз йил якунига қадар узайтирилади. Шунингдек, соҳа корхоналари фойда солиғини ҳисоблашда 2020−2021 йилдаги кўрган зарарларини кейинги йиллар фойдасидан чегириб ташлашга рухсат берилади.


Effect.uz суриштируви: “Камерангиз синади!” ёхуд “Асакабанк”нинг Жиззахдаги филиалида кимлар ўтирибди? - EFFECT.UZ\nEffect.uz суриштируви: “Камерангиз синади!” ёхуд “Асакабанк”нинг Жиззахдаги филиалида кимлар ўтирибди?\n. 20:35 | 24.04.2021\nEFFECT.UZ ахборот агентлигига Жиззах вилояти Пахтакор тумани Пахтакор шаҳарчасида истиқомат қилиб келаётган эр-хотин шифокорлар Ўрол Қосимов ва Саодат Қосимовалардан мурожаат келиб тушди. Ушбу мурожаатни ўрганиш мақсадида журналист Аъзам Хўжақулов Жиззахга етиб борди.\nМурожаатчилар қарийб 25 йил давомида тиббиётда тўплаган билимларини халқ табобати билан уйғунлаштирган ҳолда даволашни йўлга қўйиш мақсадида нодавлат тиббиёт муассасаси яъни, хусусий табобат клиникаси очмоқчи бўлиб, яхши ниятлар билан 2019 йилнинг 27 март куни “Zanjabil Shifo” деб номланган хусусий корхонани давлат рўйхатидан ўтказади.\n“Биз бир неча йиллардан буён халқ табобати билан шуғилланамиз. Чунки, турли гиёҳлар ва дамламалар орқали замонавий усулларда даволаш анчайин самарали ҳисобланади. Ота – боболаримиз ҳам табиблик билан шуғилланишган. Ҳозир аёлларда миома, киста каби хасталиклар кўпайиб кетди. Уларни операция орқали даволашмоқда.\nБу эса аёлнинг кейинчалик фарзанд кўриш даражасини сўроқ остида қолдириши мумкин. Эркаклардаги простатитни даволашда ҳам халқ табобати анча самара беради. Ўзбекистоннинг турли ҳудудларидан келган беморларни айни дамда уйимизда даволашимизга тўғри келмоқда!” – деди Саодат Қосимова.\nБу чала қурилган клиника битиши учун кредит олиниши керак\n“Хусусий табобат клиникаси учун бино, жой, энг асосийси, шифо топишига ишонаётган кўплаб беморлар бор. Аммо кредит олишда кўплаб тўсиқлар бўлмоқда.\n“Клиника жиҳозлари билан қўшиб ҳисоблаганда, банкдан умумий 7 миллиард 150 миллион сўм олишимиз керак. Жиҳозсиз реконструкция, дорихона ва савдо дўкончаси қуриш учун 2 миллиард 250 миллион сўм сўраганмиз.\n“Асакабанк”нинг Жиззахдаги филиали\nБироқ, 2019 йил октябрь ойида бошлаган бўлсак ҳалигача бир хил “кредит маблағлари учун ресурс келса, биринчи бўлиб сизга берамиз” – деган жавобни оламиз. Жуда кўп бора мурожаат қилдик. Умуман фойаси бўлмаяпти.\nТўсқинликлар бор, ҳаммасини айтиб ўтиришни лозим топмадим. Вилоят ҳокимлиги ва бошқа ваколатли органлар ҳам ёрдам беролмади.\nМаҳаллий филиал Республика “Асакабанк” раҳбариятининг рўхсати керак деган гапларни айтаяпти. Югуриб-югуриб охири чарчаганимиздан сўнг сизларга умид билан мурожаат қилишга мажбур бўляпмиз.\nБизни ҳеч ким қўллаб – қувватламаяпти. Ёрдамга муҳтожмиз!” – дея қўшимча қилди Ўрол Қосимов.\nЖурналист Аъзам Хўжақулов ушбу масала юзасидан банк мутасаддилари билан учрашиш мақсадида Жиззах вилоятидаги “Асакабанк” филиалига ташриф буюрди. Аммо “Асакабанк” бошқарувчисининг ўринбосари банк биносида журналистнинг эркин журналистик фаолият олиб боришига тўсқинлик қилиб “камерангиз синади” қабилидаги сўзлар билан журналистнинг саволларига жавоб беришни истамади.\n“Журналистдан қочиш” фильми деб номланади…\nШундан сўнг, журналист “Халқ депутатлари Жиззах шаҳар кенгаши” биносига бориб мурожаатчилар масаласини ўртага қўйди.\n“Халқ депутатлари Жиззах шаҳар кенгаши” биноси\nПрезидент Шавкат Мирзиёев шифокорларни ҳар доим қўллаб – қувватлашини айтиб уларга қарата:\n“Халқимиз сизларни дунёдаги энг улуғ касб эгалари, муқаддас қасамёдига содиқ, ўз ишига фидойи инсонлар деб билади ва машаққатли меҳнатингизни юксак қадрлайди!” – деб турган бир пайтда айрим “мутасаддилар” оқ халатли касб эгаларини сарсон қилиш билан оввора.\nҲолат юзасидан расмий муносабат кутиб қоламиз!\nЖурналист: Аъзам Хўжақулов\nTeglar:А.П, Асакабанк, Аъзам Хўжақулов\nНаманган шаҳри таркибида янги туман ташкил этилди\nОсиё чемпионатида жаҳон рекордини янгилаган Руслан Нурудинов олтин, Акбар Жўраев кумуш медаль соҳиби


Хоразмда SMS-хабар туфайли танишини пичоқлаган шахс жазога тортилди\n11:54 / 22.05.2017\n1985 йилда туғилган Ўктам Сапаев (исм-фамилиялар ўзгартирилган) Қозоғистон Республикасига чиқиб келгач, турмуш ўртоғининг қўл телефонидаги кириш-чиқиш қўнғироқлари ва SMS-хабарларини текшира бошлади-ю, бир хабар унга шубҳали туюлди. Таниши Д.Тоировдан келган хабардаги “билдирмай орқага ўт, телефон ураман” деган ёзувни ўқиб, Ўктамнинг тепа сочи тикка бўлди. Ўзини қўярга жой топа олмай, аёлим билан Даврон ўртасида бир гап бор, деган гумонга борди. Гумон эса иймондан айирар, деб ёзади “Ҳуқуқ” газетаси.\nТурмуш ўртоғини чақириб, ушбу хабарга изоҳ беришини сўраганида, “эртага гаплашамиз”, деган мазмунда жавоб қайтаргани дард устига чипқон бўлди. Ҳаммаси равшан, хотини билан Даврон... Бу ўй унга тинчлик бермади. Йўқ, бу масалани ҳал қилмаса бўлмайди.\nУ шошилиб йўлга тушди. Йўл-йўлакай ошхонадан сариқ дастали пичоғини олиб, қўйнига солди. Бу пайтда соат тунги иккига яқинлашган эди.\nЯрим кечада дарвозанинг тақиллаши Рашид акани бироз чўчитди. Зайнаб опа иккаласи югуриб ташқарига чиқишди. Эшик олдида ўттиз ёшлардаги йигит турарди. Маст ҳолатдаги йигит Давроннинг оғайниси эканлигини, у билан ҳисоб-китоби борлигини айтди. Она ўғлини уйғотиб чиқди. Орадан кўп вақт ўтмай, ўғлининг қичқирган овози эшитилди.\n- Сен нега хотинимга смс ёзасан? Унда нима гапинг бор? – Ўктам шундай дея унинг қорнига пичоқ тиқиб олди. Даврон жон ҳолатда орқага қочди ва темир бўлаги топиб келиб, Ўктамнинг оёғига урди. Оғриқ зарбидан Ўктам Давронни ўлдириш ниятига ета олмади.\nЭртаси куни аён бўлдики, бу хабар Ўктамнинг турмуш ўртоғига эмас, унинг опасига ёзилган бўлиб, у Даврон билан анчадан буён учрашиб юрган экан.\nҚаранг-а, ўйламай қабул қилинган қарор, қизиққонлик оқибатида бир инсоннинг ўлиб кетишига бир бахя қолди.\nШуни ёдда тутмоқ керакки, бўлмағур хабарларни ёзиш, хуфиёна учрашиш, оила соҳибларининг бир-бирига ишончсизлигини кўнгилсиз оқибатларга олиб келади. Ўктамнинг турмуш ўртоғи ўз вақтида хабарга ойдинлик киритганида, воқеалар бу қадар ривож топмаган бўлармиди, деган ўйга борасан, киши.\nАфсуски, SMS-хабарлари, нотаниш рақамлардан бемаҳал қилинаётган қўнғироқлар, турли ижтимоий тармоқлардаги нотаниш кимсалар билан мулоқотлар натижасида бу каби можаролар кўплаб содир бўлмоқда. Айрим оилаларга дарз кетиб, турмушдан ажрашиш ҳолатлари ҳам рўй бермоқда, гулдек фарзандлар тирик етим бўлиб қолмоқда.\nЎ.Сапаев суд ҳукми билан тегишли жазога тортилди.


Молдова Конституцион суди сайлов натижаларини тан олди\nМолдова Конституцион суди ўтган ой мамлакатда ўтказилган парламент сайлови натижаларини тасдиқлади.\nЎтган ой ўтгазилган парламент сайловларида Ғарб тарафдори бўлган партиялар ҳукмрон Коммунистлар партиясидан устун келди.\nАйни пайтда Конституцион суд мамлакат президенти Владимир Воронинга янги парламентнинг биринчи сессияси ўтказиладиган кунни белгилашни тафсия қилди.\nСайлов дастлабки натижаларига кўра, 101 ўринли Молдова парламентидаги 48 ўринни Коммунистик партия, қолган 53 ўринни мухолифатдаги демократик 4 партия эгаллади.\nМухолифатчилар коалицион ҳукумат тузиш учун етарлича ўринни қўлга киритган бўлса-да, бироқ президентни сайлаш учун бу ўринлар камлик қилади.


Матбуот эркинлиги рейтинги: "Марказий Осиё давлатлари ҳануз хавотир уйғотмоқда" - BBC O'zbek\nМатбуот эркинлиги рейтинги: "Марказий Осиё давлатлари ҳануз хавотир уйғотмоқда"\nImage caption "Чегара билмас мухбирлар" чиқарган ҳисоботда айтилишича, Марказий Осиё давлатларидаги матбуот эркинлиги аҳволи ҳануз абгорлигича қолмоқда.\n"Чегара билмас мухбирлар" халқаро ташкилотининг матбуот эркинлиги бўйича чиқариладиган йиллик рейтингида Ўзбекистон мавқеи ўзагрмай яна энг пастки ўринлардан бирида қолган.\nМатбуот эркинлиги даражаси бўйича Ўзбекистонга 178 мамлакат ичида 163- ўрин берилган.\n"Мустақил фаолият олиб боришда давом этаётган бир ҳовучгина журналистлар эндиликда адлия тизими томонидан нишонга олинмоқдалар. Ҳужжатли филм ижодкорлари, ишончли жарнулистлар Ўзбекистон режимининг қурбонига айланмоқдалар", деб айтилган ҳисоботда.\nТашкилотга кўра, умуман Марказий Осиё давлатларида матбуот эркинлини келажаги ёрқин эмас.\nФақатгина давлат назорати остидаги нашрларгагина рухсат берилган Туркманистон 176- ўринда.\nОврўпода Хавфсизлик ва Ҳамкорлик ташкилотига раислик қилаётган Қозоғистонда ҳам матбуот ва журналистлар ҳуқуқларига ҳужумлар кузатилмоқда экан.\n"Матбуот эркинлигини чекловчи омилларни йўқотишга даъватлар жавобсиз қолмоқда. Сиёсий айбловлар асосида ҳибсга олинган Рамазон Есгеперов озод этилмаган", дейилади ҳисоботда ва матбуот эркинлиги рейтингида Қозиғистонга 162- ўрин берилган.\nАпрел ойидаги қудрат ўзгаришига олиб келган ҳодисалар ва июн ойидаги этник тўқнашувлар ортидан Қирғизистон ҳам матбуот эркинлиги ёмонлашаётган минтақадаги давлатлар қаторига қўшилиб, 159-ўринга тушган.\n"Чегара билмас мухбирлар"га кўра, ўз энергия хавфсизлигидан хавотирда бўлган Оврўпо Иттифоқи давлатлари бу каби салбий жараёнларга кўз юммоқда.\nОврўпо давлатларининг ўзида ҳам матбуот аҳволи ёмонлашгани кузатилган.\nОврўпо Иттифоқига аъзо 14 давлатга рейтингда нисбатан паст ўрин берилган. Масалан Италия 49-ўринда, Руминия 52-, Булғористон ва Юнонистон биргаликда 70- ўринни эгаллаганлар.\nЛекин рейтингнинг энг юқори қаторларини ҳам аксар Оврўпо Иттифоқига аъзо давлатлар эгаллаганлар.


Тошкент ва Андижонда аҳоли орасидан коронавирус аниқланди — Sof.uz\nТошкент ва Андижонда аҳоли орасидан коронавирус аниқланди\n25.06 10:04 595 Ўзбекистон\n2020 йил 25 июнь соат 10:00 ҳолатига кўра, Ўзбекистонда коронавирус инфекцияси қайд этилганлар сони 6990 (+89) нафарни ташкил этмоқда. Бу ҳақда Соғлиқни сақлаш вазирлиги жамоатчилик билан алоқалар бўлими хабар берди.\nЯнги касалланиш ҳолатларининг 40 нафари Карантин марказидаги фуқаролар орасида, 38 нафари Тошкент шаҳрида (шундан 28 нафари коронавирусга чалинганлар билан мулоқотда бўлиб, карантинга олинган фуқаролар орасида, 10 нафари аҳоли орасида), 7 нафари Тошкент вилоятида чегара пост орқали юртимизга кириб келган халқаро юк ташувчи автомашина ҳайдовчиларида, 2 нафар Жиззах вилоятида, 1 нафар Андижон вилоятида аҳоли орасида, қолган 1 нафар Сурхондарё вилоятида аниқланган.\nАйни пайтда юртимизда 4685 нафар коронавирус инфекциясига чалинган фуқаролар (68 фоиз) соғайган.\nҲозирда мамлакатимизда 2286 нафар беморга шифокорларимиз томонидан белгиланган стандартлар бўйича даво чоралари кўрилмоқда. Улардан 14 нафари оғир, 5 нафари ўта оғир аҳволда.


«Навоий азот» ишчилари номаълум куйдирувчи газдан заҳарланди\nСоғлиқни сақлаш вазирлиги «Навоий азот» АЖга қарашли ПВХ заводида юз берган фавқулодда ҳолатдан жабрланганларга тиббий кўрсатилаётганини маълум ... бўйича малакали тиббий ёрдам кўрсатилмоқда. «Мазкур ҳолат Соғлиқни сақлаш вазирлиги томонидан қатъий назоратга олинган бўлиб, беморларнинг ...\n«Соғлиқни сақлаш вазирлиги берган бепул дорилар беморлар аҳволини оғирлаштирмоқда» материали юзасидан тушунтириш берилди\nСоғлиқни сақлаш вазирлиги вакиллари ижтимоий тармоқларда тарқалган «Соғлиқни сақлаш вазирлиги берган бепул дорилар беморлар аҳволини оғирлаштирмоқда» ... видеоматериалидаги мурожаатчилар билан учрашган. Бу ҳақда Соғлиқни сақлаш вазирлиги жамоатчилик билан алоқалар бўлими хабар берди. Мурожаатда ...\nжавоб бериб юборишган. Мазкур ҳолатга ойдинлик киритиш мақсадида Соғлиқни сақлаш вазирлиги ва Самарқанд вилоят соғлиқни сақлаш бошқармаси ... икки соатда зонт орқали сунъий озуқа бериб борилган». Энг муҳими, Соғлиқни сақлаш вазирлиги томонидан берилган баёнотда таъкидланишича, чақалоқ ...\nССВ Бекободда болаларнинг заҳарланиши ҳолати бўйича маълумот берди\nташхисига гумон қилиниб шифохонага ётқизилган, деб хабар берди Соғлиқни сақлаш вазирлиги Жамоатчилик билан алоқалар бўлими.Соғлиқни сақлаш ... аҳволи яхшиланди, шифокорлар даволаш ишларини олиб бормоқда.Ҳозирда Соғлиқни сақлаш вазирлиги томонидан мазкур ҳолат қатъий назорат остига ...\nСоғлиқни сақлаш тизимида янги тайинловлар амалга оширилди\nҳузурида Санитария-эпидемиология назорати давлат инспекцияси ва Соғлиқни сақлаш вазирлиги ҳузурида эса Санитария-эпидемиологик осойишталик ... Бош давлат санитария врачи этиб тайинлангани билдирилди. Бу ҳақда Соғлиқни сақлаш вазирлиги матбуот хизмати хабар берди. Н.Атабеков бугунги ...\nТиббиёт тизимида 59 коллеж ва 16 та техникум фаолият юритади. Улар қайсилар?\nпрофессионал таълим муассасалари тармоғи ташкил этилади. Бу ҳақда Соғлиқни сақлаш вазирлиги жамоатчилик билан алоқалар бўлими хабар бериб ...\nЯна шифокорга тажовуз. Асакада 55 ёшли фельдшер калтакланди\nҳақ-ҳуқуқларини қатъий ҳимоя қилишларини сўраб қоламиз, — дейилади Соғлиқни сақлаш вазирлиги жамоатчилик билан алоқалар бўлими томонидан берилган ...\nССВ: Она сути чақалоқни саратондан ҳимоя қилади\nривожланиши учун зарур бўлган моддалардан таркиб топади,дейилади Соғлиқни сақлаш вазирлиги, Жамоатчилик билан алоқалар бўлими хабарида. ... хавфини кескин камайтириши илмий жиҳатдан тўла асосланган, – дейди Соғлиқни сақлаш вазирлигибош неонатологи,тиббиёт фанлари доктори Камола ...\nостида бўлиб ўтган халқаро илмий-амалий анжуманда айтиб ўтилди. Соғлиқни сақлаш вазирлиги ва Жаҳон соғлиқни сақлаш ташкилотининг Европа ... масалаларини муҳокама қилиш учун майдон бўлиб хизмат қилди. Бу ҳақда Соғлиқни сақлаш вазирлигининг жамоатчилик билан алоқалар бўлими хабар бермоқда. Тадбирда ...\nкасалхонага тирик бориб, ўлик қайтгани айтилган видеолавҳа тарқалди. Соғлиқни сақлаш вазирлиги ҳодиса юзасидан суриштирув ўтказганини маълум ... у ердаги шифокорларни уша вақтдаёқ тинч қуйишмаган бўлишарди. Соғлиқни сақлаш вазирлиги ҳуқуқни муҳофаза қилиш органларидан ушбу ҳолат ...


29 апрель куни Google компанияси видео орқали гуруҳ қўнғироқларини амалга оширишга мўлжалланган Google Meet'ни бепул хизмат сифатида тақдим этди. Аввал бу сервис фақат компаниялар ва таълим муассасалари учун хизмат кўрсатарди. Аммо коронавирус пандемияси шароитида ҳаммага ундан бепул фойдаланишга рухсат берилди.\nGoogle Meet бундай хизматлар бозоридан Zoom сервисини сиқиб чиқаришни мақсад қилган ва буни уддалаши мумкин. Чунки Google сервиси конференцияга ёт бўлган меҳмонларнинг кириб келишидан анча яхши ҳимоялангани айтилмоқда.\nZoom хизматига қўшилиш ҳаволасини олган шахс конференцияга хуфёна кириш имкониятига эга, Meet конференциясида иштирок этиш учун эса Google орқали ўз аккаунтига кириши ва конференция яратувчиси буни тасдиқлаши керак бўлади.\nGoogle компаниясида шунга ўхшаш Hangouts видеоқўнғироқлар сервиси ҳам бор. Компания уни мукаммаллаштириб, Meet хизматини яратишга муваффақ бўлди. Келажакда бу икки илова бир-бирига қўшиб юборилиши кутилмоқда.\nБундан ташқари, Meet хизматини Google почта сервисига интеграция қилиш ҳам режалаштириляпти. Бу эса почтанинг ўзидан видеоқўнғироқларни амалга ошириш имкониятини беради.\nОАВда Meet хизматининг асосий устунлиги сифатида жуда ҳам хавфсиз экани ҳақида айтилмоқда. Таҳлилчиларга кўра, Zoom бу борада унга анча ютқазади.\nFacebook ва Google ходимларига йил охиригача уйдан туриб ишлашга рухсат берди


Оила мустаҳкам пойдеворга эга бўлиши керак | Ўзбекистон Халқ демократик партияси\nОила мустаҳкам пойдеворга эга бўлиши керак\n2020-05-15 12:05:57 1649\nҲар бир ота-она ўз фарзандининг бахтли бўлишини истайди, албатта. Лекин, қизимни тезроқ турмушга берсам, хотиржам бўлардим, деган нотўғри қараш билан қайсидир маънода ўз ҳаловатини ўйлайдиган, фарзандининг ўқишни давом эттириши ёки эгаллаган касби бўйича ишлашига тўсқинлик қиладиган ота-оналар ҳам йўқ эмас. Мана шундай ота-оналарга тушунтириш мақсадида барча шаҳар ва туманлар, қишлоқ ва маҳаллаларда мутахассислар иштирокида аҳоли вакиллари билан мунтазам давра суҳбатлари ташкил этилмоқда. Ушбу тадбирларда қиз болани барвақт турмушга бериш ва эрта фарзанд кўриш, қариндош-уруғлар ўртасидаги никоҳларнинг салбий оқибатлари, никоҳдан олдин тиббий кўрикдан ўтишнинг зарурлиги борасида тушунтириш ишлари олиб борилмоқда.\nМутахассислар томонидан қизларнинг 16-18 ёшларда она бўлиши жиддий муаммоларни келтириб чиқариши мумкинлиги аниқланган. Кўп ҳолларда бундай ёшдаги қизларнинг соғлом фарзандни дунёга келтиришида турли муаммолар келиб чиқади. Қизларнинг жисмонан ва руҳан оналикка тайёр бўлмасдан оила қуриши кўпинча туғруқ жараёнида хавфли асоратларга сабаб бўлади. Бинобарин, эрта ҳомиладорлик ёш она ҳамда бўлажак фарзанд учун ҳар томонлама хавфлидир.\n— Аёл қанча ёш бўлса, ҳомиладорлик давридаёқ турли патологик, экстрагенитал хасталиклар кучаяди, йўлдош етишмовчилиги, суяклар тизимида рўй берадиган ўзгаришларнинг салбий оқибатлари кўп бўлади, — дейди Бувайда туман тиббиёт бирлашмаси акушер-гинекологи Алимова Карима. — Эрта ҳомиладорлик кўпинча бола тушиши ёки ўлик туғилиши билан тугайди, бу ҳолат ҳомиланинг нуқсонли ривожланиши сабабли ҳам она, ҳам бола саломатлигига катта хавфдир. Бундай асоратлар кейинги ҳомиладорликнинг нормал кечиши ва туғруқнинг табиий равишда амалга ошишига ҳам салбий таъсир кўрсатиши мумкин. Шу боис ёш турмуш қурган аёлларнинг фарзандлари жарроҳлик амалиёти орқали кислород етишмаслиги туфайли она қорнида суст ривожланган чақалоқларнинг вазни анча кам бўлади ва афсуски, уларнинг аксарияти кўп яшамайди.\nБугунги кунда скрининг текширувлари натижалари шуни кўрсатмоқдаки, болалардаги турли хил аномалиялар, айниқса, асаб тизими ва генетик нуқсонлар айнан қариндошлар ўртасидаги никоҳ туфайли юзага келмоқда. Бунинг олдини олиш учун, аввало, ота-оналар етарли тиббий билим ва тушунчага эга бўлиши лозим. Аммо, айримлар эрта турмуш, қариндошлар ўртасидаги никоҳнинг салбий оқибатларини кўра-била туриб, шошма-шошарлик ва ўзбошимчалик билан қарор қабул қилишади. Натижада, носоғлом фарзандлар дунёга келади, оилалар ўртасида совуқчилик пайдо бўлади, ёш келин-куёв руҳий тушкунликка тушиб қолади. Кимнингдир ўйламай қилган хатоси туфайли ёш оилалар бузилиб кетади, келин-куёвларнинг ҳаёти издан чиқади.\nАна шундай салбий иллатларнинг олдини олиш мақсадида Ўзбекистон Халқ демократик партияси Фарғона вилоят кенгаши томонидан соғлиқни сақлаш бошқармаси ва бошқа тегишли ташкилотлар билан ҳамкорликда жойларда «Аёллар соғлиги-жамият бойлиги», «Ижтимоий ҳимоядан- ижтимоий фаоллик сари», «Малакали тиббий хизматдан фойдаланиш кафолати - хотин-қизлар саломатлигини мустаҳкамлашдаги муҳим мезондир», каби мавзуларда давра суҳбатлари ва учрашувлар ўтказилмоқда.\nЖорий йилда бу борадаги ишларни янада кучайтириш, оилаларда, ёшлар ўртасида тушунтириш-тарғибот ишларини кенг кўламда олиб боришни режалаштирдик. Мақсадимиз, оилалар соғлом бўлсин. Шунда жамият ҳам соғлом бўлади.\nЎзбекистон ХДП Фарғона вилоят кенгаши сектор мудири.


МУҲОФАЗА ҲУҚУҚИ — Самарқанд вилояти касаба уюшмалари ташкилотлари бирлашмаси\nСамарқанд вилояти бўйича газ таъминоти ҳудудий филиалида Ўзбекистон нефть, газ ва геология ходимлари касаба уюшмаси Республика кенгаши тизимидаги бошланғич ташкилотларнинг цех касаба уюшма раислари, меҳнатни муҳофаза қилиш ва хавфсизлик техникаси мухандислари, меҳнатни муҳофаза қилиш вакиллари иштирокида меҳнат муҳофазаси ва хавфсизлиги йўналишида семинар-тренинг ўтказилди.\nМеҳнат муҳофазасини ташкил этишнинг нозик жиҳатлари бор. Мутахассис, меҳнатни муҳофаза қилишнинг жамоатчи вакили бундан тўла бохабарми? Бу йўналишда тизимли ишларни ташкил этишда нималарга эътибор қаратмоқ зарур. Ташкил этилган тренинг шаклидаги семинар иштирокчилари ана шу хусусида фикр юритишди.\nТизимдаги корхоналардаги бошланғич ташкилотларда меҳнатни муҳофаза қилиш соҳасидаги ишлар таҳлил этилди.\nИштирокчиларга, амалиётга киритилган меҳнатни муҳофаза қилиш Қонунинг янги таҳрири ва қонун ости ҳужжатлари меъёрлари, меҳнат муҳофазаси ва хавфсизлигини таъминлашнинг жамоатчилик асосидаги назоратини ташкил этиш юзасидан муфассал тушинчалар берилди.\nМуносиб меҳнат шароитларини яратишда вакил ҳуқуқларининг кафолатлари мавзуида ҳам мулоҳазалар ўртага ташланди.\nТадбир иштирокчиларини қизиқтирган барча саволларга Ўзбекистон нефть, газ ва геология ходимлари республика кенгаши, вилоят касаба уюшмалари ташкилотлари бирлашмаси мутахассислари томонидан муфассал жавоб берилди.\nСеминар-тренингда, Ўзбекистон нефть, газ ва геология ходимлари касаба уюшмаси Республика кенгашининг меҳнат муҳофазаси бўйича бош мутахассиси С.С.Эгамбердиев иштирок этди.\n← ФАОЛИЯТГА НАЗАР\nКЕКСАЛАР ЭСЛАНДИ →